laion/Wikipedia-Exotic huggingface dataset:
טרביה

טרביה (באיטלקית: Trèbbia) הוא נהר בצפון איטליה. אורכו של הנהר הוא 118 ק"מ. מקור הנהר הוא ברכס מונטה פראלה (Monte Prelà) שבהרי האפנינים הליגוריים בתחומי הקומונה טוריגליה (Torriglia) שבנפת ג'נובה. פסגת מונטה פראלה מתנשאת לגובה 1,407 מטרים, אולם הנהר מתחיל רק בגובה 800 מטרים. הנהר זורם לכיוון צפון מזרח מרחק של 118 ק"מ (73 מייל), והוא נשפך אל גדתו הימנית של נהר הפו ממערב לפיאצ'נצה. בשנת 218 לפנה"ס נערך בגדתו המזרחית של הנהר קרב טרביה. מדיה וקבצים בנושא טרביה בוויקישיתוף טרביה, באתר אנציקלופדיה בריטניקה (באנגלית) GEOGRAFIA DELLA VAL TREBBIA ערך זה הוא קצרמר בנושא נהרות ונחלים ובנושא איטליה. אתם מוזמנים לתרום לוויקיפדיה ולהרחיב אותו.
זן (strain)

זן (באנגלית: strain) הוא מונח ביולוגי המתאר דרגה מתחת למין (הטקסונומי). "זן" אינו בעל מעמד במיון הטקסונומי. בעברית המילה "זן" מתייחסת לכמה מושגים – cultivar,‏ variety,‏ breed,‏ strain – שאף אחד מהם אינו משמש למיון טקסונומי. המונח strain מתאר את התרבית המקורית שבודדה מחולה, כלומר אוכלוסיית מיקרואורגניזם שהם הצאצאים מהדגימה המקורית או מתרבית טהורה אחרת שמקורה בדגימה המקורית. מבחינה אפידמיולוגית, אם אותו המין הטקסונומי בודד משני חולים באותה התפרצות, שניהם שייכים לאותו הזן (strain). מאחר שלחיידקים ווירוסים יכולת להתרבות ברבייה אל-זוויגית, הם יורשים העתקים זהים של הגנים של הוריהם. ואולם שינויים בגנים עשויים להתרחש בעקבות שחלוף או מוטציה. מוטציות נוצרות בעקבות שגיאות במהלך העתקת ה-DNA או כתוצאה מחשיפה למוטגנים. שיעור המוטציות במיני חיידקים שונים הוא גבוה, ואף בזנים שונים מאותו המין. משום כך לדוגמה, לאותו המין של שפעת יכולים להיות זנים שונים בכל התפרצות מחודשת. את השינויים בין זן אחד למשנהו אפשר לקטלג תחת שלושה מאפיינים עיקריים: biovar - זנים אשר שונים מבחינה ביוכימית או פיזיולוגית. morphovars - זנים אשר שונים מבחינה מורפולוגית serovars - זנים אשר שונים מבחינה אנטיגנית יש להבדיל את המונח strain מהמונח type, המתאר אוכלוסיות שונות של מינים. למונח "זן" (strain) אין כל מעמד רשמי בבוטניקה כחלק מדרגה טקסונומית. במעבדות מחקר העוסקות בהשבחת צמחים משתמשים לעיתים במונח strain כתיאור הצאצאים של אב משותף, עם זאת, מבחינה משפטית ועסקית המוצר הסופי מוגדר "זן תרבות" (cultivar) ולא strain. זן של עכבר או חולדה מתאר קבוצה של בעלי חיים עם מטען גנטי זהה. Strain נמצא לרוב בשימוש במעבדות כדי להבדיל בין קבוצות שונות של חיות ניסוי אשר כל אחת שונה מהאחרת במוטציה גנטית אחרת. השימוש הוא לרוב בהנדסה גנטית והזנים בקבוצות השונות מתרבים רק בתוך הקבוצה אליה הם שייכים. זן (טקסונומיה) Bacteriology II עמוד 219
מירוץ המלכה האדומה (סיפור)

מירוץ המלכה האדומה (באנגלית: The Red Queen's Race) הוא סיפור מדע בדיוני קצר שנכתב על ידי אייזק אסימוב בשנת 1949 ותורגם לעברית בשנת 2014 בקובץ כתבי אייזק אסימוב חלק 3. שם הסיפור הוא אזכור לקטע מהספר אליס מבעד למראה. הסיפור מסופר בגוף ראשון על ידי סוכן מלשכת המודיעין האמריקאי שאינו מוזכר בשמו. הסוכן חוקר את מותו של פרופסור לפיזיקה גרעינית בשם אלמר טיווד שנמצא מת בלב תחנת כוח אטומי מרוקנת. כשהחקירה מתקדמת, מגלה הסוכן כי טיווד פיתח דרך לשלוח חפצים אחורה בזמן. הפרופסור תכנן לשפר את העולם על ידי הענקת ידע מדעי מתקדם ליוון ההלניסטית. הסוכנים ומפקדם מבינים כי השינויים בהיסטוריה עשויים, באמצעות אפקט הפרפר, לגרום להשלכות שונות ומשונות, עד להכחדת מין האדם. בסופו של דבר מתגלה כי ידידו של טייווד שינה את המידע ששלח הפרופסור כך שיתאים לידע שהיה ליוון ההלניסטית בכל מקרה, וכי מאחר שהחפץ נשלח לעבר העולם כבר השתנה בעקבות המעשה. תיק החקירה נסגר תחת הכותרת "?". הסיפור נקרא על שם הקטע באליס מבעד למראה, בו המלכה האדומה אומרת לאליס שעליה לרוץ מהר ולו רק כדי להישאר במקום. כך גם בסיפור הספר נשלח לעבר רק כדי לתת את המידע שכבר ניתן והוביל לעולם בו הספר נשלח לעבר. פרדוקס הסבא
ולטר קריגר

ולטר קריגר (בגרמנית: Walter Krüger,‏ 27 בפברואר 1890 – 22 במאי 1945), קצין בכיר בוואפן אס אס בדרגת אובר-גרופנפיהרר אשר פיקד בין היתר על דיוויזיית אס אס "דאס רייך" בקרב קורסק, ועל קורפוס האס אס השישי במהלך קרבות בכיס קורלנד. ולטר קריגר נולד בשטרסבורג שבאלזס (אז חלק מהאימפריה הגרמנית) למשפחתו של קצין פרוסי, אוברסט אלפרד קריגר. הוא היה הבכור מבין שני בנים (אחיו הצעיר פרידריך-וילהלם קריגר היה אף הוא קצין בכיר באס-אס). למד בפנימיה צבאית בקרלסרוהה ובבית הספר לקצינים בברלין. בשנת 1908 הוסמך לקצונה. במלחמת העולם הראשונה שירת ביחידות הרריות של הצבא הגרמני. במהלך המלחמה עוטר בשתי דרגות של צלב הברזל והועלה לדרגת האופטמן. בסיום המלחמה שירת בפרייקור ונטל חלק בקרבות עם הצבא האדום בלטביה. בשנת 1935 גויס לוואפן אס אס. בזכות ניסיונו הצבאי הועלה מיד לדרגת אובר-שטורמבאנפיהרר. שירת כמדריך בבית הספר לקציני אס אס בעיר באד טלץ. בשנת 1939 מונה לראש מטה של דיוויזיית אס אס ה-4. עם פרוץ מלחמת העולם השנייה השתתף עם הדיוויזיה ה-4 בקרבות בפולין ובצרפת. בשנת 1941 הועלה לדרגת בריגדפיהרר ומונה למפקד דיוויזיית אס אס הרביעית, עמה השתתף בשלבים הראשונים של המצור על לנינגרד. במרץ 1943 מונה למפקד דיוויזיית אס אס "דאס רייך". במהלך קרב קורסק הוביל את הדיוויזיה למתקפה בחלק הדרומי של מבלט קורסק. במרץ 1944 מונה לפקד על כוחות האס אס באוסטלנד. ביולי 1944 - מונה לפקד על קורפוס האס אס השישי, שהיה חלק מקבוצת ארמיות צפון. לאחר נסיגת הצבא הגרמני אל אזור קורלנד הפך הקורפוס בפיקודו של קריגר לחלק מקבוצת ארמיות קורלנד. ב-9 במאי 1945 נכנעה קבוצת ארמיות קורלנד (יחד עם כל גרמניה הנאצית). קריגר לא רצה ליפול לידיהם של חיילי הצבא האדום, לכן הפר את פקודת הכניעה ויחד עם כ-300 קצינים וחיילים בפיקודו החל לנוע מערבה לכיוון פרוסיה המזרחית. ב-22 במאי הקיפו חיילים סובייטים את הכוח בפיקודו של קריגר ולאחר קרב קצר הכניעו אותו. קריגר עצמו התאבד בירייה, כדי לא ליפול בשבי.
בו אנדרסון

בו אינגה אנדרסון (בשוודית: Bo Inge Andersson; נולד ב-16 באוקטובר 1955 בפאלקנברג, שוודיה) הוא קצין שוודי לשעבר, איש עסקים ודיפלומט. הוא היה המנכ"ל הלא-רוסי הראשון של חברת אווטוואז. אנדרסון עבד כמנהל הרכישות בחברת SAAB (אנ') וג'נרל מוטורס ששם הוא היה סגן הנשיא של מחלקת הרכישות העולמיות והלוגיסטיקה. מ-2008 עד-2013 עבד אנדרסון עבד ברוסיה בקבוצת GAZ (אנ'). שם הצליח לפנות את החברה מ-1 מיליארד דולרים של הפסד לרווח קבוע של כ-256 מיליונים דולרים ב-2012. בזמן עבודתו תיקן את העסק, צמצם את מספר העובדים ל-50,000 עובדים. בנוסף על כך, סגר את קווי התפוקה הבלתי רווחיים וחידש את התוצרת העיקרית. ב-2014 החל לעבוד כנשיא ומנכ"ל של אווטוואז – יצרן המכוניות הגדול ביותר ברוסיה. במשך השנים שהוא עבד באווטוואז השיקה החברה 14 רכבים, בינם שני הרכבים לאדה וסטה ו-לאדה אקסריי (אנ'), שהיוו את הדגמים החדשים הראשונים של הרכב מסוג "לאדה" ב-30 השנים האחרונות של החברה. כן צמצם אנדרסון את מספר העובדים באופן משמעותי. מדיה וקבצים בנושא בו אנדרסון בוויקישיתוף
אשדות הנילוס

אַשְׁדֵי הנילוס היא סדרת אֲשָׁדִים של הנהר נילוס, שישה במספר, אשר נספרים מצפון אל דרום הנהר. בלועזית הוגדר שמם כקאטארקטות ('נשפכים מטה' ביוונית) על אף שלא ניתן להגדיר אף אחד מהם כ'מפל'. הם מאופיינים במים לבנים ואיונים בתחומם. במצרים: האשד הראשון (24°04′41″N 32°52′41″E﻿ / ﻿24.078°N 32.878°E﻿ / 24.078; 32.878﻿ (האשד הראשון)) - ליד העיר אסואן. מיקומו המקורי נבחר להיות מיקומו של סכר אסואן בסודן: האשד השני - הגדול (21°29′N 30°58′E﻿ / ﻿21.48°N 30.97°E﻿ / 21.48; 30.97﻿ (האשד הגדול)) - כעת מתחת לאגם נאצר מאז 1960 האשד השלישי - (19°46′N 30°22′E﻿ / ﻿19.76°N 30.37°E﻿ / 19.76; 30.37﻿ (האשד השלישי)) - ליד אתר ארכאולוגי טומבוס (אנ') האשד הרביעי - (18°55′N 32°22′E﻿ / ﻿18.91°N 32.36°E﻿ / 18.91; 32.36﻿ (Fourth Cataract)) - כעת מתחת להצפה שנגרמה על ידי סכר מרואה (אנ') מאז 2008 האשד החמישי - (17°40′37″N 33°58′12″E﻿ / ﻿17.677°N 33.970°E﻿ / 17.677; 33.970﻿ (Fifth Cataract)) - בסמוך להצטרפות נהר עטברה לנילוס האשד השישי - (16°17′17″N 32°40′16″E﻿ / ﻿16.288°N 32.671°E﻿ / 16.288; 32.671﻿ (Sixth Cataract)) - מקום חדירת נילוס סלע פלוטוני בסמוך למרואה בתקופת מצרים העליונה לאחר התפרקות הממלכה המצרית החדשה השליטה של מצרים הוגבלה על האשד הראשון בלבד ושאר האשדים היו בשליטת ממלכת כוש. בשנת 727 לפנה"ס עת השתלטה הממלכה על כל אגן הנילוס ונכנסה להיסטוריה כשושלת ה-25 של מצרים. השליט האחרון ששלט בכל האשדים היה מלך אשור החדשה אשורבניפל. מאז המאה ה-20 שולטת מצרים על האשד הראשון, ושאר האשדים נמצאים בשליטת סודאן. מדיה וקבצים בנושא אשדות הנילוס בוויקישיתוף
קשר הגת והפרוזדור

קשר הגת והפרוזדור (Sinoatrial node; נקרא לרוב בקיצור SA node ובעברית ה‌סינוס) הוא הקוצב הראשי בלב. קשר הגת והפרוזדור מייצר עצמונית פוטנציאלי פעולה חשמליים שעוברים דרך מערכת ההולכה החשמלית של הלב ובכך גורמים להתכווצותו. קשר הגת והפרוזדור ממוקם בעלייה הימנית, בשריר הלב, בסמוך לפתח הווריד הנבוב העליון. רוחבו של הקשר הוא שלושה מילימטרים, אורכו חמישה עשר מילימטרים ועוביו מילימטר אחד. קשר הגת מייצר את פוטנציאלי הפעולה עצמונית, אך קצב ההיווצרות שלהם (וכך גם קצב הדופק) מושפע מעצבים המעצבבים את קשר הגת ומשפיעים על פעילותו. העצבים המעורבים שייכים לשתי מערכות: המערכת הפאראסימפטטית פועלת על ידי העצב התועה, שגרויו מפחית את קצב יצירת הזרמים בקשר (ובכך את הדופק). המערכת הסימפתטית פועלת על ידי עצבי השדרה T1-4, וגירוי סימפטטי מגביר את קצב הסינוס. אספקת הדם לקשר מגיעה באמצעות העורקים הכליליים: ברוב האנשים דרך העורק הימני הכלילי (ב-60–70 אחוז מהמקרים) ובחלקם דרך העורק השמאלי הכלילי (ב-20–30 אחוז מהמקרים, בדרך כלל על ידי העורק הכותר). בדרך כלל, בתפקוד לב תקין, קשר הגת והפרוזדור מייצר את פוטנציאל הפעולה הראשוני בלב, הגורם להתכווצות הלב. זאת, כיוון שקשר הגת מייצר זרם מהר יותר משאר תאי הלב, וכשהזרם מתפשט במערכת ההולכה הוא מונע מהתאים האחרים הזדמנות ליצור פוטנציאל פעולה נוסף. קצב הלב המתקבל במצב זה נקרא קצב סינוס. עם זאת, לא רק קשר הגת והפרוזדור אלא גם תאי הולכה אחרים בלב יכולים ליצור פוטנציאל פעולה. מספר גורמים עלולים לגרום תפקוד לקוי של קשר הגת והפרוזדור. המוכר ביותר הוא ירידה באספקת הדם לקשר, לרוב עקב מחלת לב איסכמית, עד כדי איסכמיה ומוות של תאים בקשר. תוארה גם פגיעה דלקתית בקשר הגת, המערבת את מערכת החיסון. כתוצאה מפגיעה בקשר הגת עלולות להופיע הפרעות קצב שונות ואף תסמונת הסינוס החולה. מערכת ההפעלה וההולכה החשמלית של הלב מדיה וקבצים בנושא קשר הגת והפרוזדור בוויקישיתוף ד"ר אהוד קדמון, הפרעות קצב לב (אריתמיה): הסוגים, האבחון והטיפולים, באתר שירותי בריאות כללית, ‏16 ביוני 2023 Hiroshi Kadowaki, Hiroshi Akazawa, Sick Sinus Syndrome: More Than a Needle-in-a-haystack Manifestation of Immune Checkpoint Inhibitor-associated Myocarditis, Internal Medicine (Tokyo, Japan) 61, 2022-07-15, עמ' 2101–2102 doi: 10.2169/internalmedicine.9033-21 (באנגלית) ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
גשר רוסקי

גשר רוסקי או פשוט הגשר הרוסי (ברוסית: Русский мост) הוא גשר מעוגן כבלים בעיר ולדיווסטוק העובר מעל מפרץ בוספורוס המזרחי ומאחד את חצי האי נאזימוב עם כף נובוסילסקי באי הרוסי. בניית הגשר החלה ב-3 בספטמבר 2008 והושלמה לקראת אירוח פסגת APEC בשנת 2012. זהו הגשר השני בגובהו בעולם, גובהו מגיע ל-324 מטרים ובעת בנייתו הוא היה לגשר מעוגן כבלים הגדול בעולם, באורך 1,104 מטרים. שר התחבורה איגור לוויטין תיאר את הגשר בתור האובייקט המורכב והייחודי ביותר, לא רק כחלק מההכנות לפסגת APEC כי אם בתחום ההנדסה בכלל ברוסיה ובעולם. הפרויקט נבנה על ידי חברת NPO Mostovik. תוכנית ראשונה לבניית גשר בלב העיר ולדיווסטוק, שיחבר את חצי נאזימוב עם האי הרוסי (רוסקי) הוקמה עוד בשנת 1939 אך לא יושמה. באוקטובר 2007 חברת NPO Mostovik זכתה במכרז לבניית גשר שיחבר את העיר עם האי הרוסי, כאשר כשותף עיקרי לבנייה הצטרף מכון Giprostroymost מסנקט פטרבורג, שהתמחה בבניית גשרים. עלות התכנון עצמו עלה 643 מיליון רובלים רוסיים והושלם כחצי שנה לפני תום מועד ההגשה במרץ 2008. במאי 2008 הוגשו תוכניות העבודה לממשלת מחוז פרימוריה וב-31 באוגוסט 2008 אושר בהתחלת העבודה בתאם להנחיית הממשל המקומי וצו נשיאותי. הבנייה הושלמה 4 שנים לאחר מכן והגשר נחנך ב-2 ביולי 2012. חודש לאחר מכן נפתח הגשר לכלל הציבור. המשקל הכולל של קורות המתכת הראשיות: 23,000 טון האורך הכולל של הגשר: 1,885.53 מטר האורך הכולל עם רמפות: 3,100 מטרים מפתח מרבי של הגשר: 1,104 מטרים רוחב הגשר: 29.5 מטרים הרוחב הכולל של הכביש המהיר: 21 מטרים מספר הנתיבים: 4 (2 בכל צד) מספר העמודים: 2 גובה העמודים: 320.9 מטרים הכבל הארוך/הקצר: 579.83 מטרים/135.771 מטרים מראה לילי אל הגשר בניית הגשר, סוף 2011 הגשר לאחר שנחנך, 2013 מדיה וקבצים בנושא גשר רוסקי בוויקישיתוף אתר האינטרנט הרשמי של גשר רוסקי
טרויה (עיר באיטליה)

טרויה (באיטלקית: Troia) היא עיר וקומונה בנפת פוג'ה שבאיטליה. בעת העתיקה היא נקראה איקאי (Aecae), היא נזכרת לראשונה במהלך המלחמה הפונית השנייה בקשר לפעולות צבאיות בין חניבעל ברקה לפאביוס מאקסימוס בשנת 217 לפנה"ס. בשנת 216 לפנה"ס, בעקבות קרב קאנאי, הצטרפה העיר לברית עם חניבעל, אולם בשנת 214 לפנה"ס נלכדה חזרה בידי הרומאים. תיאור העיר בידי פליניוס הזקן מאשש את הסברה שטרויה הוקמה בתחיל המאה ה-11 על חורבות איקאי העתיקה. בשנת 1018 העיר בוצרה בידי המצביא הביזנטי באזיל ביוננס. היא נחשבה לעיר אסטרטגית שהגנה על פוליה מפשיטות הנורמנים. העיר הייתה נצורה מספר פעמים בידי היינריך השני, קיסר האימפריה הרומית הקדושה ופרידריך השני, קיסר האימפריה הרומית הקדושה. העיר התבלטה גם במהלך מלחמות איחוד איטליה. מדיה וקבצים בנושא טרויה בוויקישיתוף אתר האינטרנט הרשמי של טרויה
שמיל מרקוביץ'

שמיל מרקוביץ' (ברומנית: Șmil Marcovici;‏ 23 באפריל 1894 – 10 בנובמבר 1940), היה פעיל קומוניסטי יהודי-רומני, חבר מזכירות המפלגה הקומוניסטית הרומנית, ידוע גם בשם המחתרתי "מורארו" (Moraru). מרקוביץ' נולד במשפחה יהודית ביאשי, רומניה ולמד שלוש כיתות בית ספר יסודי ולאחר מכן היה לנגר. הוא גויס לצבא רומניה, לרגימנט 13 של חיל הרגלים במלחמת העולם הראשונה. ב-1917 ערק מהצבא והגיע לאודסה, ברית המועצות, שם פעל יחד עם כריסטיאן רקובסקי ומיכאיל גאורגיו בוז'ור בארגון הגדוד המהפכני הרומני. על עריקתו נידון בהיעדרו ל-3 חודשי מאסר. הוא עבר כמה פעמים את הגבול הרומני, כשהוא מעביר חומרי תעמולה מודפסים וסכומי כסף שנועדו לגורמים קומוניסטים במפלגה הסוציאליסטית הרומנית. באחד המעברים נתפס על ידי רב-סמל מיחידתו, אך השתחרר תמורת שוחד. בעזרת הכסף שהעביר צויד בבוקרשט בית דפוס מחתרתי ועל כך נשפט בהיעדרו ב-1919. מרקוביץ' נעצר במאי 1920 ונשפט באשמת ריגול ונידון ל-12 שנות מאסר עם עבודת פרך, אך הצליח להימלט מבית הכלא בז'ילבה על ידי שיחוד השומרים ועבר את הגבול לברית המועצות. בברית המועצות נשלח לבית ספר של הקומינטרן ובסיום הועלה לדרגת מדריך. לאחר החנינה, שהוכרזה ברומניה ב-1929, נשלח אליה בחזרה, כדי לעזור בארגון המפלגה הקומוניסטית המחתרתית שם. ערך מורחב – משפט קראיובה (1936) בליל ה-12 ביולי 1935 נעצרו על ידי שלטונות רומניה פעילים קומוניסטים. בעקבות ידיעה שקיבלה סיגורנצה, עקבו סוכניה אחר בית בבוקרשט, שנחשד כמקום מפגש והתייעצות של פעילים קומוניסטים. ב-12 ביולי 1935, בסביבות השעה 23.00, עצרו סוכני סיגורנצה שלושה אנשים שיצאו מתוך הבית: אנה פאוקר, דימיטר גנב ושמיל מרקוביץ', שלושתם חברי מזכירות המפלגה הקומוניסטית הרומנית המחתרתית. במהלך המעצר ירו הסוכנים ופצעו את פאוקר ואת גנב. השלושה וקומוניסטים נוספים, שנעצרו בנסיבות אחרות הועמדו למשפט בבוקרשט, אך בגלל ההפגנות הועבר המשפט לקראיובה. מרקוביץ', פאוקר וגנב נמצאו חייבים בדין והוטל על כל אחד מהם עונש של עשר שנות מאסר, קנס בגובה מאה אלף לאי והגבלת זכויות אזרחיות לעשר שנים. בעת שהייתו בבית הכלא בשנות השלושים של המאה העשרים קיים מרקוביץ' יחסים הומוסקסואליים עם אסירים אחרים, בעיקר צעירים. בבית הכלא הקימו הקומוניסטים ועדת חקירה שבה היו חברים גאורגה גאורגיו-דז', קיבו סטויקה ודימיטר גנב. הוועדה חקרה והיה מי שהודה במעשים, לכן החליטו להדיח את מרקוביץ' מהמפלגה הקומוניסטית. בין החשודים היה גם ניקולאה צ'אושסקו, שהכחיש את המעשה. מרקוביץ' נהרג ברעידת האדמה ב-1940, כשקירות בית הכלא "דופטנה" (Doftana) במחוז פרחובה התמוטטו עליו. ביוגרפיה, באתר אנו – מוזיאון העם היהודי (באנגלית) Comuniștii înainte de comunism, Editura universității din București, 2014, עמוד 256 Ceauşescu a fost acuzat de relaţii homosexuale. Dej a condus ancheta (ברומנית)
פרי חמאת הבוטנים

פרי חמאת הבוטנים (שם מדעי: Bunchosia argentea) הוא עץ פרי נמוך נשיר מותנה אשר מגיע לגובה של עד 3 מטר. הפריחה מתרחשת במאי עד נובמבר, באשכולות וצבעם צהוב. הפרי מבשיל ביולי עד דצמבר, והוא כתום-אדום, וציפת הפרי דביקה במקצת, ומזכירה מרקם של חמאת בוטנים, ומכאן שמו. הפרי נאכל בשלמותו כולל הגרעין. מקורו באמריקה הדרומית. הפרי נאכל טרי ומכינים ממנו ריבות. מדיה וקבצים בנושא פרי חמאת הבוטנים בוויקישיתוף פרי חמאת הבוטנים, באתר NCBI (באנגלית) פרי חמאת הבוטנים, באתר האנציקלופדיה של החיים (באנגלית) פרי חמאת הבוטנים, באתר Tropicos (באנגלית) פרי חמאת הבוטנים, באתר GBIF (באנגלית) פרי חמאת הבוטנים, באתר The Plant List (באנגלית) פרי חמאת הבוטנים, באתר IPNI (באנגלית) פרי חמאת הבוטנים באתר הרשימה האדומה של IUCN ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
בזק (פירושונים)

האם התכוונתם ל... בזק – חברת תקשורת ישראלית בֶּזֶק – המונח העברי ל"טלקומוניקציה" בָּזָק – FIM-43 רד-איי הוא טיל כתף נגד מטוסים מונחה אינפרה אדום נחל בזק – נחל אכזב בשומרון בזק (אתר מקראי) – עיר מצפון לירושלים בתקופת המקרא בחירות בזק – מהלך של הקדמת הבחירות אישים: אלי בזק – רב ישראלי, בנו של יעקב בזק אמנון בזק – ר"מ בישיבת הר עציון, נכדו של בצלאל בזק בצלאל בזק – פעיל ציבור בולט בציונות הדתית יובל בזק – איש צבא ישראלי יעקב בזק – שופט ישראלי, בנו של בצלאל בזק ענבר בזק – חברת כנסת שי בזק – דיפלומט ואיש עסקים ישראלי, נכדו של בצלאל בזק תמר בזק-רפפורט – שופטת בבית המשפט המחוזי בירושלים, נכדתו של בצלאל בזק
אוליבייה

האם התכוונתם ל... אוליבייה (Olivier) הוא הגרסה בצרפתית לשם אוליבר. סלט אוליבייה – סלט תפוחי אדמה רוסי פרס אוליבייה – פרס תיאטרון אישים: אמיל אוליבייה – פוליטיקאי צרפתי גיום אוליבייה – אנטומולוג וביולוג צרפתי לוסיאן אוליבייה – מסעדן צרפתי לורנס אוליבייה – שחקן תיאטרון בריטי אוליביה
מלאני ג'וי

מלאני ג'וי (באנגלית: Melanie Joy; נולדה ב-2 בספטמבר 1966) היא פסיכולוגית חברתית אמריקאית ופעילה טבעונית, בולטת בעיקר כמי שטבעה את המושג "קרניזם". היא פרופסור לפסיכולוגיה וסוציולוגיה באוניברסיטת מסצ'וסטס בבוסטון, נשיאת עמותת "Beyond Carnism", קבוצת תמיכה ללא כוונת רווח אשר ייסדה בשנת 2010. ב-1989 חלתה ג'וי בעקבות אכילת המבורגר נגוע בחיידק קמפילובקטר. לדבריה, זו הייתה אחת החוויות הגרועות ביותר בחייה, וגם אחת הטובות ביותר, משום שהייתה זו נקודת מפנה. בעקבות המחלה, ג'וי הפסיקה לאכול בשר ועברה בהדרגה לטבעונות. שינויי התזונה הביאו לשינוי במודעות ובתפיסה: "לא ראיתי דברים אחרים, ראיתי את אותם דברים באופן שונה", היא אומרת. מאז עסקה במחקר הפסיכולוגיה של אכילת בשר. ממצאיה סוכמו לראשונה בעבודת הדוקטורט שלה, שבה טבעה את המונח "קרניזם", וזכו לתהודה בספרה "Why We Love Dogs, Eat Pigs and Wear Cows" (אנ') ("מדוע אנו אוהבים כלבים, אוכלים חזירים ונועלים פרות"), שיצא לאור ב-2010. המהדורה העברית של ספר זה יצאה לאור במרץ 2017 בשם "הפרה שבחדר - הפסיכולוגיה של אכילת בשר". ספר זה תורגם לשפות רבות. ב-2013 קיבלה ג'וי בבית הנבחרים הבריטי את אות האהימסה, על עבודתה לקידום אי-אלימות. משנת 2022 מגישה ג'וי פודקאסט בשם "Just Beings" יחד עם אוונה לינץ', העוסק בהיבטים פסיכולוגיים של הרגלים מזיקים ואי-צדק. על פי ג'וי, מטרת הפודקאסט היא "שינוי צורת החשיבה שלנו כדי ליצור עולם טוב יותר עבור בני האדם, בעלי החיים וכדור הארץ - ובו בזמן לשפר את חיינו האישיים ומערכות היחסים שלנו." Strategic Action for Animals ("פעולה אסטרטגית למען בעלי החיים"), 2008 Why We Love Dogs, Eat Pigs, and Wear Cows,‏ 2011. בתרגום עברי: הפרה שבחדר: הפסיכולוגיה של אכילת בשר, מהדורה מותאמת לישראל, תרגום: דבי אילון, עורכות: נגה אלבלך ודבי אילון, קו אדום, הוצאת הקיבוץ המאוחד, 2017 Beyond Beliefs ("מעבר לאמונות"), ספר בנושא מערכות יחסים בין טבעונים ללא-טבעונים, 2018 Powerarchy (הלחם של "כוח והיררכיה"), 2019 Getting Relationships Right ("יצירת מערכות יחסים טובות"), 2020 מדיה וקבצים בנושא מלאני ג'וי בוויקישיתוף אתר האינטרנט הרשמי של מלאני ג'וי הרצאה של מלאני ג'וי בוועידת טד, סרטון באתר יוטיוב מלאני ג'וי - ערוץ היוטיוב של עמותת אנימלס, סרטון באתר יוטיוב הרצאה של מלאני ג'וי - ערוץ היוטיוב של Never again, סרטון באתר יוטיוב דרור בורשטיין, "הפרה שבחדר": למי שנמשך לטבעונות, באתר ynet, 25 במרץ 2017 נטע אחיטוב, "הרבה תוהים אם ישראל תהפוך למדינה הטבעונית הראשונה בעולם", באתר הארץ, 20 באפריל 2017 מלאני ג'וי, ברשת החברתית פייסבוק מלאני ג'וי, ברשת החברתית אינסטגרם מלאני ג'וי, ברשת החברתית LinkedIn מלאני ג'וי, ברשת החברתית Goodreads הפרה שבחדר – הקיבוץ המאוחד Ahimsa Day 2013: Ahimsa: Conscious Compassion, Institute of Jainology Evanna Lynch Launches New Podcast with Dr. Melanie Joy, MuggleNet, ‏26 באוגוסט 2022 (באנגלית).
נבחרת טרינידד וטובגו בכדורגל נשים

נבחרת טרינידד וטובגו בכדורגל נשים מייצגת את טרינידד וטובגו בתחרויות כדורגל נשים בינלאומיות ומנוהלת על ידי התאחדות הכדורגל של טרינידד וטובגו. הנבחרת נחשבת לאחת מנבחרות הנשים הטובות ביותר באיים הקריביים, לצידן של ג'מייקה והאיטי. משחקה הראשון של הנבחרת נערך באפריל 1991 במסגרת גביע הזהב הראשון, שבו היא סיימה במקום השלישי (הישג השיא של הנבחרת עד היום). היא הנבחרת היחידה שהשתתפה בכל תשעת טורנירי גביע הזהב לאורך השנים, ולזכותה 7 ניצחונות, 4 תיקו ו-17 הפסדים. למעט טורנירים אלו, לא העפילה הנבחרת מעולם לטורניר בינלאומי גדול אחר, דוגמת גביע העולם או המשחקים האולימפיים. טרינידד וטובגו לקחה חלק בשלושה טורנירי כדורגל של המשחקים הפאן-אמריקאיים (XIII, XVI ו-XVII), אך מעולם לא הצליחה לעבור את הסיבוב הראשון. הדירוג הנוכחי של נבחרת טרינידד וטובגו ברשימת הדירוג של פיפ"א, הוא המקום ה-77 בעולם, נכון ל-16 באוגוסט 2024, ללא שינוי לעומת ניקוד קודם. דירוג השיא 38 נמדד לראשונה ביוני 2007, והדירוג הכי נמוך 125 נמדד לראשונה ביוני 2014. 1991 עד 2019 - לא העפילה 1991 - מקום שלישי 1993 - שלב הבתים 1994 - מקום רביעי 1998 - שלב הבתים 2000 - שלב הבתים 2002 - שלב הבתים 2006 - רבע גמר 2010 - שלב הבתים 2014 - מקום רביעי 2018 - שלב הבתים 2022 - שלב הבתים מדיה וקבצים בנושא נבחרת טרינידד וטובגו בכדורגל נשים בוויקישיתוף דירוג לנבחרות לאומיות נשים באתר פיפ"א החל מיולי 2003 - אז החל דירוג פיפ"א לנבחרות נשים בכלל
גלריית סמלי אמריקה הדרומית

גלריית סמלי מדינות אמריקה הדרומית:
עונת 1951/1952 בליגה ב'

עונת 1951/1952 בליגה ב' הייתה העונה הראשונה של ליגה ב' כליגה השנייה בחשיבותה בכדורגל בישראל. על ניצחון במשחק הוענקו שתי נקודות ונקודה בודדת הוענקה על תיקו. הליגה החלה עם 28 קבוצות שהתחרו בבית הצפון ובית הדרום. בתום העונה סיימו הפועל בלפוריה והפועל כפר סבא במקום הראשון והעפילו לליגה א' בעונת 1953/1954. בית"ר נתניה והפועל זכרון יעקב לא סיימו את העונה וירדו לליגה ג'. הפועל נמל חיפה הוצאה מהליגה בעקבות מהומות שהיו במשחק נגד הכח חיפה. טבלת התחרות
מיטוב אלגוריתמים

מיטוב (בלעז: אופטימיזציה) הוא ענף במדעי המחשב העוסק בייעול אלגוריתמים ושיפור זמן ריצתם, תוך שמירה על רמה סבירה של דיוק. יש להבדיל בין "מיטוב אלגוריתמים" ל"אלגוריתמי מיטוב" שעוסקים במציאת פתרון מיטבי לבעיה מוגדרת. אופטימיזציה מבוצעת ברמות שונות של הפשטה וראייה כוללת, על ידי גופים שונים. הרמה הבסיסית ביותר של האופטימיזציה נעשית על ידי המעבד עצמו. המעבד חשוף רק לקטעי הקוד שזמן ביצועם קרוב. אופטימיזציה שתלויה במעבד היא, למשל, זכירה של היסטוריית הריצה והפעולות האחרונות שבוצעו (לדוגמה: איזה מבין ענפי משפט תנאי מסוים נלקח לעיתים קרובות יותר) ופעולה על פי ניבוי המבוסס עליה. המהדר מבצע אופטימיזציה של סידור שורות הקוד ויצירתן. למשל, המהדר יכול להחליט לשכפל קוד מסוים מספר פעמים, במקום להשאירו במבנה של לולאה. על ידי כך גדל גודל הקובץ המכיל את הוראות הביצוע, אך מספר הקפיצות בתוך הקובץ קטן. המעבד יכול, בראיית-על של מספר פונקציות, לגלות כי לא נעשה שימוש בפונקציה מסוימת, ולא לעבדה כלל. הוא יכול להחליף משתנים בקבועים או לגלות כי משתנים מסוימים אינם נחוצים. המהדר יכול גם לבצע אופטימיזציות אשר משנות את תוצאות החישוב. למשל, המהדר יכול לוותר על שמירת תוצאות ביניים של חישוב ארוך. במקום, הוא יכול להורות למעבד לבצע את כל החישוב, בלי לשמור אותו לזיכרון (RAM) בדרך. אופטימיזציה כזו, המכונה הלחמה, עשויה לשנות את התוצאה הסופית בפעולות על מספרי נקודה צפה, בייחוד על ארכיטקטורת אינטל אשר מקדישה 80 ביט לייצוג מספר בתוך המעבד, אך רק 64 ביט לייצוג מספר נקודה צפה בזיכרון (RAM). האופטימיזציה המקיפה ביותר, הכוללת ראיית-על של התהליך כולו, היא האופטימיזציה שמבצע האדם – מתכנן האלגוריתם (המתכנת). בשלב זה של האופטימיזציה יש מקום לשיפורים משמעותיים בביצועים, לעיתים אפילו של סדרי גודל. פרופיילר (Profiler) הוא תוכנה, המהווה כלי עזר חשוב בביצוע האופטימיזציה. מעקב אחר הזמן ש"מבלה" התוכנה בחלקים השונים של הקוד מספק למתכנת מידע על הנקודות בהן שיפור באלגוריתם יניב שיפור ניכר בביצועים; זאת על פי מספר הפעמים שאותו קטע קוד רץ במהלך ריצה אופיינית של התוכנית. בעיות נודעות שבהן מושקע מאמץ במיטוב האלגוריתמים לפתרונן הן פירוק לגורמים של מספר שלם וחישוב פאי. בתוכנות מסדי נתונים מקובל לעשות אופטימיזציה של שאילתות SQL, כך שייקחו פחות זמן (למשל, שימוש באינדקסים של הטבלה) אולם בניגוד למצב בהידור, במסד נתונים לא נעשה הדבר מראש (למרות שמסדי נתונים רבים תומכים בפרוצדורות שמורות, דבר המאפשר לעשות את האופטימיזציה מראש[דרושה הבהרה]), מצב אשר גורם לכך שהאופטימיזציה דווקא מאריכה את זמן הביצוע. במצב כזה, ישנה אפשרות שחיפוש הדרך היעילה ביותר לבצע את השאילתא יביא למעשה לזמן ביצוע ארוך יותר! בעיה זו הביאה לפיתוח של אלגוריתמים מורכבים יותר לביצוע אופטימיזציה, כך שלא תארך זמן רב יותר מאשר השאילתא המקורית. העובדה כי האופטימיזציה נעשית פעמים רבות הביאה גם להוספת תמיכה באפשרות לתת רמזים לתוכנת האופטימיזציה, כך שגם התוכניתן מסוגל להשפיע על הצורה בה השאילתא מבוצעת בפועל. ערך זה הוא קצרמר בנושא מדעי המחשב. אתם מוזמנים לתרום לוויקיפדיה ולהרחיב אותו.
קונסול מערכת

קונסול מערכת (ידוע גם בשמות קונסול מחשב, קונסול שורש, קונסול מפעיל, או בקיצור קונסול) הוא התקן פיזי להצגת והכנסת הודעות טקסט, הקשורות לניהול מערכת ממוחשבת. הקונסול נפוץ לניהול ביוס, מנהל אתחול, ואת מערכת ה-init ויומן המערכת (syslog), בליבת מערכת ההפעלה. הקונסול הוא התקן פיזי המכיל צג ומקלדת, ובאופן מסורתי מסוף מחשב טקסטואלי, אך ייתכן גם מסוף גרפי. קונסול מערכת מתנהל כשעליו מסוף מחשב, ושניהם יכולים ליישם באופן מופשט, קונסולים וירטואליים, ומדמי מסופים. כיום תקשורת עם קונסול מערכת מתבצעת בדרך כלל בצורה מופשטת על ידי הזרמים הסטנדרטיים (stdin,‏ stdout, ו- stderr) אך היא יכולה גם להתבצע באופן מותאם אישית למערכת מסוימת כמו לליבת מערכת ההפעלה. קונסול לינוקס מדיה וקבצים בנושא קונסול מערכת בוויקישיתוף ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.